section_heading: Tijek igre
paragraph_text: Dva igrača lijevo od djelitelja postavljaju prisilne uloga: small blind i big blind. Big blind je obično dvostruko veći od small blinda, iako se ponekad u svrhu olakšavanja određivanja veličine maksimalnog uloga u pot-limit Omahi koriste dva jednaka blinda. Nakon što su blindovi postavljeni, djelitelj svakom igraču dijeli po četiri privatne karte (hole cards), te slijedi prvo ulaganje (poznato kao pre-flop u profesionalnim krugovima). Poslije prvog ulaganja djelitelj odbacuje kartu s vrha špila (burn card) i potom na stol dijeli tri zajedničke karte (flop). Te karte svi igrači mogu koristiti u sastavljanju svoje konačne ruke. Nakon postavljanja flopa obavlja se drugo ulaganje. Potom djelitelj dijeli turn&mdash;četvrtu zajedničku kartu&mdash;te se obavlja treće ulaganje. Nakon trećeg ulaganja slijede river (peta i ujedno posljednja zajednička karta) i posljednje ulaganje.